Vilma emlékkönyvébe
Minden virágát életemnek,
Melyet még sorsom nyújtogat,
Vidám vagy gyászló szín alatt,
Örömimnek vagy keservemnek,
     Barátság s Szerelem,
     Tinéktek szentelem.

     Minden virágát életemnek
Vígan fűzöm hajam körűl,
Az ég borong és felderűl,
S tavasszal új rózsák teremnek,
     Barátság s Szerelem
     Míg ti laktok velem.

     Minden virágát életemnek
Hervasztja sírom egykoron,
S túl földi kényen s bánaton
Ott szent nyugalmát enyhelyemnek
     Barátság s Szerelem
     Karjaitokban lelem. 
Versek